《郭外》
宋代·晁公溯

修林绕屋尚扶疏，绀叶樛枝老不枯。
晴庑无风乌自语，秋场落日雉相呼。
一区未有子云宅，半世空看摩诘图。
终拟买田阳羡去，肯浮沧海远乘桴。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。